  Майя Бывальцева 9-11 оштолэзе Ижкарын экономикая «Устойчивое развитие сельских территорий: производство, экономика, условия жизни» улосвылкуспо ортчоз. Ужрадэз радъясьёс пӧлын - Удмуртиысь Гурт возёсъя но сиён-юонъя министерство, ивортэ удысэтлэн пресс-службаез ивортэ. Форуме агропром огъетысь пӧртэм ӧръёсъя огазеяськонъёс пыриськозы, соос пӧлын йӧл, сӥль поттӥсьёс, картофка будэтӥсьёс, рапслэсь вузъёс лэсьтӥсьёс, агростраховщикъёс. Ассоциациослэн кивалтӥсьёссы ужрадын валтӥсь спикеръёс луозы. Нырысетӥ нуналаз Россиысь оглом агропром удысэз но нимаз удысъёссэ азинтон луонлыкъёс, коопераци сярысь вераськозы. Котырес ӝӧкын кун юрттэтэн агрострахование пумысен кенешозы. Кыкетӥ нуналзэ «Органика: новые возможности для развития в России и на внешних рынках» котыр ӝӧк усьтоз. Собере гурт возёсъёслэн экономиказы, вузлэсь марказэ кылдытон но сое вузпӧрын вӧлмытон, гурт возёсын выль ӧнеръёс, кивалтонлэсь ӟечлыксэ будэтон сярысь вераськон мыноз. Форумлэн куинетӥ нуналэз пудо вордонлы сӥземын луоз. Радъясьёслэн чакламзыя, куинь нуналскын форуме гурт возёсысь 400 ӧнерчиос пыриськозы. Форумлэн ужанрадлыкеныз тодматскыны но ужрадэ пыриськон понна пусйиськыны  луэ.  Тегъёс: Ижкар Удмуртия гуртвозёс форум пудовордон экономиканоконьдон гуртвозёсъяминистерство  